
Допълнение на общинския план

 за защита при бедствия с разчети за евакуация и разсредоточаване на територията на общината.

І. Основание за разработване на допълнението.

Наредба за условията и реда за провеждане на евакуация и разсредоточаване. (обн. - ДВ, бр. 103 от 28.12.2012 г.,  приета с ПМС № 337 от 20.12.2012 г.).
ІІ. Общи положения.
 Евакуация и/или разсредоточаване се осъществяват при обявяване на бедствено положение или при възникване на опасност от бедствие. 

 В зависимост от времето за подготовка и оповестяване евакуацията и разсредоточаването могат да бъдат незабавни - при земетресения, ядрена или радиационна обстановка, инциденти с опасни вещества и материали, самолетни катастрофи, горски пожари и други опасности, или след предупреждение и оповестяване - наводнения, урагани, бури, снегонавявания и обледенявания. 

 В зависимост от ситуацията може да не се провежда евакуация и разсредоточаване, а да се осъществи временно извеждане на лица, домашни и селскостопански животни без настаняване и изнасяне на имущество на безопасни места. 

 Дейностите по провеждане на евакуация и разсредоточаване включват: 

1. вземане на решение за провеждане на евакуация и разсредоточаване; 

2. ранно предупреждение и оповестяване; 

3. извеждане и транспортиране на хора и животни, изнасяне и преместване на културни и материални ценности; 

4. настаняване и осигуряване на условия за живот и съхранение на културни и материални ценности; 

5. връщане на евакуирано население, животни, културни и материални ценности. 

 Дейностите по по провеждане на евакуация и разсредоточаване се изпълняват от органите на изпълнителната власт, юридическите лица и едноличните търговци и/или самостоятелно от физическите лица. 

 Провеждането на евакуация и разсредоточаване се осъществява при спазване на следните изисквания: 

1. своевременно реагиране при възникване на ситуации, налагащи евакуация и разсредоточаване; 

2. използване на всички възможности за оповестяване и информиране на населението; 

3. точно изпълнение на задълженията от участващите в провеждането на евакуация и разсредоточаване; 

4. ефективно използване на наличните ресурси при провеждане на евакуация и разсредоточаване; 

5. наличие на актуални бази данни, необходими за провеждане на евакуация и разсредоточаване; 

6. единно ръководство и управление на евакуацията и разсредоточаването. 

 На евакуация подлежат всички хора и животните от територията, определена за евакуация. 

 На разсредоточаване подлежат: 

1. ценни исторически и архивни документи, научна и техническа документация; 

2. движими културни ценности; 

3. лекарствени средства, медицински изделия, медицинска апаратура и болнично имущество; 

4. хранителни продукти и промишлени стоки от първа необходимост, семена и фуражи; 

5. електронноизчислителна, комуникационна и информационна техника и програмни продукти; 

6. резервни части, инструменти, ценно оборудване, суровини и готова продукция; 

7. промишлени отрови, химикали, източници на йонизиращи лъчения, взривни вещества и горивно-смазочни материали; 

8. административни и производствени дейности и услуги; 

9. ценни книжа, парични знаци и скъпоценности, съхранявани в кредитни институции; 

Евакуацията и разсредоточаването се извършват с транспортни средства и/или пеша. 

Организираната евакуация на хора и животни се извършва чрез сборни евакуационни пунктове (СЕП), евакуационни центрове (ЕЦ) и места за настаняване (МН). 

- В СЕП се осигуряват условия за регистрация и разпределение на подлежащите на евакуация, минимални хигиенно-битови условия и подпомагане с храна и вода. 

- В ЕЦ се осигуряват условия за регистрация на евакуираните, консултиране, комуникации, услуги и раздаване на продукти от първа необходимост. 

- В МН се осигуряват условия за подслон, предоставяне при необходимост на храна, вода, дрехи, одеяла, комуникации, достъп до медицинска помощ и други. 

 Юридическите лица и едноличните търговци, включени в разчетите за евакуация и разсредоточаване, предоставят при поискване планираната помощ. 

 Физическите лица са длъжни да спазват установения ред за провеждане на евакуация и разсредоточаване и да оказват съдействие. 

Средствата за покриване на разходите по провеждането на евакуацията и разсредоточаването са в рамките на общинските бюджети.

Евакуацията и разсредоточаването се планира на общинско, като към частите от плановете за защита при бедствия – План за защита при земетресения,  План за защита при горски пожари и План за защита при промишлени се изготвят разчети. 
 Разчетите за евакуация и разсредоточаване включват: 

1. начините и способите за оповестяване; 

2. местата на СЕП, ЕЦ и МН; 

3. отговорниците и състава на СЕП, ЕЦ и МН и техните задължения при провеждане на евакуация и разсредоточаване; 

4. транспортните средства, необходими за провеждането на евакуацията и разсредоточаването; 

5. основните и резервните маршрути за евакуация и разсредоточаване и организацията на движението; 

6. реда за настаняване и осигуряване на евакуираните лица и за съхранение на разсредоточените културни и материални ценности; 

7. мерките за осигуряване на обществения ред и опазване на имуществото на евакуираните; 

8. реда за връщане на евакуираните по местата за постоянно местоживеене и на разсредоточените културни и материални ценности. 

ІІІ. Разчетите за евакуация и разсредоточаване.

1. Начините и способите за оповестяване.

Населението се оповестява за началото на евакуацията и разсредоточаването по реда на Наредбата за условията и реда за функциониране на Националната система за ранно предупреждение и оповестяване на органите на изпълнителната власт и населението при бедствия и за оповестяване при въздушна опасност, приета с Постановление № 48 на Министерския съвет от 2012 г. (ДВ, бр. 20 от 2012 г.). 

Оповестяването на населението в застрашени райони се извършва чрез: 

1. Националната система за ранно предупреждение и оповестяване на органите на изпълнителната власт и населението; 

2. локалните системи за оповестяване в обектите; 

5. ресурсите на единната спасителна система и местните средства за масово осведомяване:

- Интернет радио;

- мегафон върху коли на общината. 

Съобщението за евакуация трябва да съдържа: 

1. издаващ орган; 

2. дата и час на издаване; 

3. точно описание на бедствието или опасността и район, който е или е вероятно да бъде засегнат; 

4. указания за евакуация съгласно разчетите - СЕП, евакуационни маршрути и ЕЦ, както и какво евакуиращите се да вземат със себе си; 

5. време на следващото съобщение.

2.  Местата на СЕП, ЕЦ и МН.
2.1. За гр. Чепеларе.
СЕП – втория етаж на сградата на бившия колеж.

ЕЦ – първи етаж  на сградата на бившия колеж;

     - първи етаж на спортно училище „Олимпийски надежди”;

     - първи етаж на ученическо общежитие на ПГСГСТ „Н. Й. Вапцаров”;

 МН – ученическо общежитие на спортно училище „Олимпийски надежди”;

· ученическо общежитие на ПГСГСТ „Н. Й. Вапцаров”.

2.2. По населени места извън общинския център.

Сборните евакуационни пунктове (СЕП) и Местата  за настаняване (МН) са по училищните сгради в населените места. 

3. Отговорниците и състава на СЕП, ЕЦ и МН и техните задължения при провеждане на евакуация и разсредоточаване.

3.1. За гр. Чепеларе.
А. СЕП. 

1. Отговорници и състав – Секретар на общината и Директор на АПИТО.

2. Задължения при провеждане на евакуация и разсредоточаване – регистриране и насочване на евакуиращите се по маршрути и ЕЦ, създаване на организация за оптимално използване на превозните срества.

Б. ЕЦ.

Първи етаж на сградата на бившия колеж.

1. Отговорници и състав – Директор на дирекция ЕИУП и Гл. експерт ООЧ.  

2. Задължения при провеждане на евакуация и разсредоточаване – евакуиращите се се насочват към уч. общежитие на спортно училище „Олимпийски надежди”, извършва се тяхната регистрация, консултиране, оказване на психологическа помощ с лекар, раздаване на продукти от първа необходимост.

Първи етаж на спортно училище „Олимпийски надежди”.

1. Отговорници и състав – Гл. експерт ОССД и Гл. експерт КС. 

2.  Задължения при провеждане на евакуация и разсредоточаване - евакуиращите се се насочват към уч. общежитие на спортно училище „Олимпийски надежди”, извършва се тяхната регистрация, консултиране, оказване на психологическа помощ с лекар, раздаване на продукти от първа необходимост.

Първи етаж на ученическо общежитие на ПГСГСТ „Н. Й. Вапцаров”.

1. Отговорници и състав – Гл. експерт ОК и Гл. експерт Туризъм. 

2. Задължения при провеждане на евакуация и разсредоточаване - евакуиращите се се насочват към уч. общежитие на на ПГСГСТ „Н. Й. Вапцаров, извършва се тяхната регистрация, консултиране, оказване на психологическа помощ с лекар, раздаване на продукти от първа необходимост.

В. МН.

Ученическо общежитие на спортно училище „Олимпийски надежди”. 
1. Отговорници и състав – Гл. експерт СИ и Домакин на общината. 

2. Задължения при провеждане на евакуация и разсредоточаване -  усигуряват се условия за подслон, предоставяне на храна, вода, дрехи, одеяла, комуникации, достъп до медидицинска помощ.

Ученическо общежитие на ПГСГСТ „Н. Й. Вапцаров”.

1. Отговорници и състав – Гл. експерт ЕЗ и Старши специалист Околна среда. 

2. Задължения при провеждане на евакуация и разсредоточаване - евакуиращите се се насочват към уч. общежитие на на ПГСГСТ „Н. Й. Вапцаров, извършва се тяхната регистрация, консултиране, оказване на психологическа помощ с лекар, раздаване на продукти от първа необходимост.

3.2. По населени места извън общинския център.

Отговорници са кметове, кметски наместници, спец. АОН и специалистите по населени места.

ІV. Транспортните средства, необходими за провеждането на евакуацията и разсредоточаването.

Използват се транспортни средства на следните фирми и организации:

· ПГСГСТ „Н. Й. Вапцаров”;

· ВПК „Николка”;

· „Амер-Спортс България” АД;

· „Крисбо” ЕООД;

· ЕТ „Рони-Рос- Росица Зангарова” и др.;

-    Коли на общината.

V. Основните и резервните маршрути за евакуация и разсредоточаване и организацията на движението.

От ЕЦ  (Първи етаж на сградата на бившия колеж) до ученическо общежитие на спортно училище „Олимпийски надежди”. 
Главен маршрут.

Ул. „Беломорска” - ул. „Мургавец” – ул. „Орфей” – Спортно училище.

Резервен маршрут.

Ул. „Беломорска” – ул. „Васил Дечев” - Спортно училище.

От СЕП (Втория етаж на сградата на бившия колеж) до  ученическо общежитие на ПГСГСТ „Н. Й. Вапцаров”.

Главен маршрут.

Ул. „Беломорска” – ул. Кап. „Петко Войвода” – ул. „Кирил и Методий” – ул. „24 Май” –ул. „Беломорска”.

VІ. Реда за настаняване и осигуряване на евакуираните лица и за съхранение на разсредоточените културни и материални ценности.

Решение за евакуация се взема от кмета на общината. 

При вземането на решение за евакуация се имат предвид всички фактори, влияещи върху обстановката, включително недостатъчната информация, нивото на информираност на населението за характера на опасността и подходящите защитни действия, възможните рискове при придвижването и др. 

Евакуация и разсредоточаване се провеждат със заповед кмета на общината.

Ръководството на евакуацията и разсредоточаването на общинско ниво се осъществява от кмет на общината, който се подпомага от общинския щаб за изпълнение на Плана за защита при бедствия.
За изпълнение на дейностите по евакуация и разсредоточаване щабът извършва: 

1. организират оповестяването за евакуация и разсредоточаване; 

2. организират извеждането (транспортирането) на подлежащите на евакуация и разсредоточаване хора, животни и имущество; 

3. организират посрещането и настаняването на евакуираните, както и съхраняването на разсредоточеното имущество на съответната територия; 

4. организират логистичното осигуряване на евакуираните и защитата на разсредоточеното имущество на съответната територия; 

5. осъществяват непосредственото ръководство на СЕП, ЕЦ и МН; 

6. организират охраната на територията, от която е извършена евакуацията и разсредоточаването; 

7. организират и координират получаването и раздаването на хуманитарни помощи; 

8. предоставят информация за проведената евакуация и разсредоточаване; 

9. извършват и други дейности във връзка с провеждането на евакуацията и разсредоточаването. 

Организацията на движението по маршрутите за евакуация и разсредоточаване се извършва от Министерството на вътрешните работи.

 Кметът на общината съвместно с превозвачите, които притежават лиценз за извършване на превоз на пътници или товари, уреждат необходимите транспортни средства, включени в разчетите за евакуация и разсредоточаване. 

Оказването на спешна медицинска помощ в СЕП, по маршрутите за евакуация, в ЕЦ и в МН се организира и извършва от Министерството на здравеопазването (МЗ) чрез центровете за спешна медицинска помощ и лекарските кабинети.
Хигиенно-противоепидемичните мероприятия в МН се организират от регионална здравна инспекция. 

При провеждане на евакуация на територията на повече от една област МЗ координира медицинското осигуряване на населението съгласно областните планове за защита при бедствия. 

Контролът по храните в СЕП, маршрутите за евакуация, ЕЦ и МН се осъществява от Българската агенция по безопасност на храните и от областните дирекции по безопасност на храните към Министерството на земеделието и храните. 

Организирането на дейностите по  извеждане и транспортиране на хора и животни, изнасяне и преместване на културни и  материални ценности  се извършва от СЕП непосредствено след оповестяването. 
В СЕП се извършват регистрация и разпределение на евакуиращите се по маршрути и ЕЦ и осигуряване на условия за временен престой. 

В СЕП се създава организация за оптимално използване на превозните средства, включително на личните автомобили. 

Приоритетно се евакуират деца, болни и възрастни хора. 
Хората от социални, лечебни и здравни заведения се евакуират, като се полагат изискващите се за тях грижи от персонала на съответното заведение. 

Евакуацията от зони със степен на радиационно и химическо замърсяване и биологическо заразяване се извършва след провеждане на деконтаминация. 

В ЕЦ се извършва регистрация на евакуираните, оказване при необходимост на психологическа помощ, консултиране, раздаване на продукти от първа необходимост и разпределение по МН. 
При разпределение по МН не се разделят семейства и се отчитат нуждите на групи с определени специални нужди и с различни културни, етнически или религиозни идентичности. 

В МН се предоставя подслон, снабдяване с храна, вода, дрехи и одеяла и при необходимост се оказва медицинска и психологическа помощ. 

Щабът за изпълнение на плана за защита при бедствия предоставят на националния щаб по чл. 62а, ал. 2 от Закона за защита при бедствия информация за проведената евакуация и разсредоточаване. 

Необходими хранителни и медицински продукти за един човек за три дни:

	Хранителни продукти и вода


	Потребност
	Лекарствени

средства
	Потребност
	Медицински

изделия
	Потребност

	Хляб
	3 бр.
	Антидепресанти
	10 табл.
	Превързочни м-ли
	 10 бр.

	Консерви-месни
	6 бр.
	Антибиотици
	10 табл.
	Шини
	   3 бр.

	Млечни продукти
	600 гр.
	Аналгетици
	10 табл.
	Дезинфектанти
	100 гр

	Колбаси
	600 гр.
	Спазмолитик
	10 табл.
	Спринцовки едн.упот.
	

	Захарни изделия
	6 бр.
	Йодни таблетки
	1,5-6 т.
	
	

	Консерви-зеленчуци
	200 гр.
	
	
	
	

	Минерална вода
	6  л.
	
	
	
	


Логистичното осигуряване на евакуацията и разсредоточаването се извършва от кмета на общината. 

VІІ. Мерките за осигуряване на обществения ред и опазване на имуществото на евакуираните.

Общественият ред по време на евакуация и разсредоточаване се осигурява от МВР.

VІІІ. Реда за връщане на евакуираните по местата за постоянно местоживеене и на разсредоточените културни и материални ценности. 

Кметът на общината, разпоредил евакуацията и разсредоточаването, със заповед организира връщането по местата за постоянно местоживеене. 

Пояснение: Колко души могат да се евакуират на територията на общината.

1. За гр. Чепеларе.

Общо в двете ученически общежития могат да се евакуират 720 души.

(Всяко общежитие има 8 етажа, на етаж по 15 стаи, по 3 човека в стая или 15х8х3=360 човека.)

2. По населени места извън общинския център.

В училищните сгради могат да се евакуират общо 620 човека.

(В училищните сгради на: с. Богутево -80 ч., с. Забърдо-80 ч., с. Малево- 80 ч., Орехово-80 ч., с.Павелско-150 ч., с. Хвойна-150 ч.)

Общо за цялата община могат да се евакуират 1340 души.
